Public procurement notice: Voluntary Ex Ante Transparency Notice
Published: 2016-02-26
Buyer: Ministerstvo práce, sociálnych vecí a rodiny Slovenskej republiky
Country: SK
Region: Bratislavský kraj
Contract type: Services
Procedure: Negotiated without a prior call for competition
CPV classification: 72230000: Custom software development services | 72246000 | 72254000: Software testing
Estimated value: 23017968 EUR
Award criteria: Lowest price

Technical requirements: Podľa Operačného programu Ľudské zdroje na programové obdobie 2014–2020 je v novom programovom období potrebné zlepšiť prístup na trh práce uplatnením účinných nástrojov a zároveň dosiahnuť zlepšenie adaptability pracovníkov a podnikov lepšou identifikáciou sektorovej potreby zručností na trhu práce a dopytu po kvalifikovanej pracovnej sile prostredníctvom systému Národná sústava povolaní (NSP). NSP je databázou podľa európskych štandardov s opismi nárokov trhu práce na pracovné miesta a je súčasťou širšieho rámca sektorových inovácií adresovaného na predvídanie zmien, zlepšenie adaptability na zmenené podmienky a prispôsobenie pracovníkov (zamestnancov a uchádzačov o zamestnanie) týmto zmenám. Prínos sa očakáva aj v oblastiach ponúkajúcich nové zdroje rastu, čo si bude vyžadovať zvyšovanie zručností, profesijnej mobility vzhľadom na požadované alebo avizované prispôsobenie.
Ministerstvo je v súlade s § 15 ods. 1 písm. d) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ústredným orgánom štátnej správy pre stratégiu zamestnanosti, koordináciu jej tvorby a politiku trhu práce.
Na základe tejto kompetencie do pôsobnosti ministerstva patria aj procesy smerujúce k zabezpečeniu súladu dopytovej a ponukovej stránky trhu práce vrátane procesov riadenia inovácií v rámci zisťovania alebo predvídania potrieb na vykonávanie pracovných činností na pracovných miestach na trhu práce podľa jednotlivých sektorov národného hospodárstva.
Z uvedeného vyplýva, že riadenie inovácií v zisťovaní potrieb trhu práce je súčasťou politiky trhu práce, ktorá patrí do pôsobnosti ministerstva. V rámci tejto kompetencie bude ministerstvo uplatňovať aj účinný nástroj, ktorým je NSP podľa § 35a zákona č. 5/2004 Z. z. o službách zamestnanosti a zmene a doplnení niektorých zákonov v znení neskorších predpisov (ďalej len zákon č. 5/2004 Z. z.):
— určuje požiadavky na odborné vedomosti, zručnosti a schopnosti potrebné na vykonávanie pracovných činností na pracovných miestach na trhu práce,
— je základným systémovým rámcom pre tvorbu systémového riešenia prenosu potrieb trhu práce do systému celoživotného vzdelávania na základe národnej sústavy kvalifikácií.
Tvorbu a aktualizáciu NSP, v súlade s vývojom na trhu práce, zabezpečuje a koordinuje ministerstvo. Okrem uvedených funkčných a kompetenčných vzťahov, na zabezpečenie tvorby a aktualizácie NSP, MPSVR SR v súlade s § 35b ods. 1 zákona č. 5/2004 Z. z. zriaďuje Alianciu sektorových rád (ďalej len aliancia). Podľa § 35b ods. 2 zákona č. 5/2004 Z. z. aliancia zriaďuje sektorové rady podľa príslušných sektorov hospodárstva a zároveň zodpovedá za hodnotenie ich funkčnosti a efektívnosti.
Priamym pokračovaním projektu NSP preto má byť projekt Sektorovo riadených inovácií (SRI), ktorého zámerom je najmä:
— zabezpečenie riadiacej činnosti aliancie prostredníctvom sektorovo riadených inovácií, činnosť sektorových rád, ich pracovných skupín v súlade so strategickými úlohami v rámci Národnej stratégie zamestnanosti SR do roku 2020,
— sektorovo riadené prispôsobenie sa pracovníkov zmenám v dopyte trhu práce po pracovnej sile a sektorové východiská pre systém celoživotného vzdelávania s osobitným zameraním na vzdelávanie a odbornú prípravu mladých ľudí – Implementácia požiadaviek zamestnávateľov a strategických úloh rozvoja ľudských zdrojov do systematickej charakteristiky štandardných nárokov trhu práce na jednotlivé pracovné miesta,
— tvorba komplexných informačných zdrojov pre sektorové partnerstvá v oblasti nárokov trhu práce, rozširovanie a aktualizácia Informačného systému NSP, zabezpečujúceho kompatibilitu klasifikácií a číselníkov a relevantný zdroj informácií pre rozhodovacie procesy vedúce k efektívnemu trhu práce -Zabezpečenie sektorových inovácií v súlade s dobrými skúsenosťami v krajinách EÚ. Vrámci projektu SRI sa vytvoria aj inovované národné štandardy zamestnaní (NŠZ) k NŠZ vytvoreným v rámci NSP I až III, Ide o celkom 1369 NŠZ. Vzniknú NŠZ pre novovzniknuté zamestnania (cca 300) vrátane zamestnaní v environmentálnom sektore, zamestnaní v súlade so zmenou klímy, výkonnostnou ekonomikou, novými zdrojmi rastu a pod. Lepšou identifikáciou sektorovej potreby zručností na trhu práce a dopytu po kvalifikovanej pracovnej sile sa zabezpečí aj lepšie predvídanie zmien, adaptabilita pracovníkov na zmenené podmienky, vytvoria sa lepšie podmienky na prispôsobenie sa pracovníkov, podnikov a podnikateľov týmto zmenám. Poskytnutá odborná príprava, vzdelávacie aktivity pre pracovníkov pri využívaní výsledkov týchto inovatívnych riešení podporia prispôsobenie sa pracovníkov, podnikov a podnikateľov týmto zmenám. Prehodnotí sa a inovuje štruktúra/zoznam/pôsobnosť sektorových rád podľa sektorovej/odvetvovej potreby zamestnávateľov na trhu práce a inovuje sa informačný systém. Výsledky činnosti sektorových rád z rokov 2010 až 2015 nie je možné ďalej rozvíjať bez inovatívneho prístupu, riadenia inovačných procesov, resp. riadenia inovácií za aktívnej účasti sociálnych partnerov s podporou informačného systému NSP.
Vzhľadom na zložitosť predmetu tejto zákazky, ktorá si vyžaduje aj vysoký stupeň kooperácie zainteresovaných subjektov MPSVR SR rozhodlo, že verejným obstarávateľom v tomto prípade bude samotné ministerstvo.
Technické dôvody, na základe ktorých môže požadované služby poskytnúť práve vybraný dodávateľ, spočívajú v tom, že predmet zákazky, ktorý verejný obstarávateľ plánuje obstarať prostredníctvom postupu PRK pod názvom: Sektorovo riadenými inováciami k efektívnemu trhu práce v Slovenskej republike (SRI), priamo a organicky nadväzuje na predchádzajúce tri zmluvy o dielo, prostredníctvom ktorých boli realizované Národná sústava povolaní I, Národná sústava povolaní II, Národná sústava povolaní III. Jedná sa o zmluvy, ktorými sa realizovali tri etapy, predchádzajúce tomuto predmetu zákazky.
Tieto tri uvedené dokumenty predstavujú základný dôkaz o existencii nadväznosti na predmet zákazky existenčne závislom od výsledkov činností, ktoré sú produktom avizovaných zmlúv z predchádzajúcich etáp Národnej sústavy povolaní (NSP) NSP I, NSP II a NSP III.
V uvedených prípadoch je zmluvným dodávateľom spoločnosť Trexima Bratislava spol. s r.o., so sídlom Drobného 29, 844 07 Bratislava (ďalej len Trexima s.r.o.), ktorá na základe predmetných zmlúv o dielo dodala systém riešenia komplexnej úlohy NSP. Výsledkom zmluvných služieb je portál NSP na doméne www.sustavapovolani.sk, ktorý obsahuje okrem všeobecných informácií najmä samotný Register zamestnaní s popisom zamestnaní.